Java (limbaj de programare)

Java este un limbaj de programare orientat-obiect, puternic tipizat, conceput de către James Gosling la Sun Microsystems (acum filială Oracle) la începutul anilor ʼ90, fiind lansat în 1995. Cele mai multe aplicații distribuite sunt scrise în Java, iar noile evoluții tehnologice permit utilizarea sa și pe dispozitive mobile, spre exemplu telefon, agenda electronică, palmtop etc. În felul acesta se creează o platformă unică, la nivelul programatorului, deasupra unui mediu eterogen extrem de diversificat. Acesta este utilizat în prezent cu succes și pentru programarea aplicațiilor destinate intranet-urilor.

Limbajul împrumută o mare parte din sintaxă de la C și C++, dar are un model al obiectelor mai simplu și prezintă mai puține facilități de nivel jos. Un program Java compilat, corect scris, poate fi rulat fără modificări pe orice platformă care e instalată o mașină virtuală Java (, prescurtat JVM). Acest nivel de portabilitate (inexistent pentru limbaje mai vechi cum ar fi C) este posibil deoarece sursele Java sunt compilate într-un format standard numit cod de octeți () care este intermediar între codul mașină (dependent de tipul calculatorului) și codul sursă.

Mașina virtuală Java este mediul în care se execută programele Java. În prezent, există mai mulți furnizori de JVM, printre care Oracle, IBM, Bea, FSF. În 2006, Sun a anunțat că face disponibilă varianta sa de JVM ca open-source.

Există 4 platforme Java furnizate de Oracle:
 Java Card - pentru smartcard-uri (carduri cu cip);
 Java Platform, Micro Edition (Java ME) — pentru hardware cu resurse limitate, gen PDA sau telefoane mobile;
 Java Platform, Standard Edition (Java SE) — pentru sisteme gen workstation, este ceea ce se găsește pe PC-uri;
 Java Platform, Enterprise Edition (Java EE) — pentru sisteme de calcul mari (ex. servere ), eventual distribuite.

Istoric al versiunilor 

 23 ianuarie 1996, JDK 1.0 - versiunea inițială
 19 februarie 1997, JDK 1.1
 8 decembrie 1998, J2SE 1.2
 8 mai 2000, J2SE 1.3
 6 februarie 2002, J2SE 1.4
 30 septembrie 2004, J2SE 5.0, numărul de versiune 1.5 este păstrat ca număr intern de versiune
 11 decembrie 2006, Java SE 6
 14 februarie 2012, Java SE 7
 18 martie 2014, Java SE 8
 21 septembrie 2017, Java SE 9
 20 martie 2018, Java SE 10
 25 septembrie 2018, Java SE 11
 19 martie 2019, Java SE 12
 17 septembrie 2019, Java SE 13
 17 martie 2020, Java SE 14

Medii de dezvoltare integrate 

Un IDE () este un mediu de lucru care permite dezvoltarea de aplicații folosind anumite limbaje de programare (cele suportate de IDE, adică cele pentru care a fost creat acel IDE). Pentru Java sunt folosite următoarele:
 JCreator  - gratuit JCreator LE
 Eclipse - gratuit
 NetBeans - gratuit
 BEA Workshop
 BlueJ - gratuit
 CodeGuide  - comercial 
 DrJava - gratuit
 IntelliJ IDEA - gratuit Idea Community Edition
 JBuilder  - comercial
 JDeveloper - comercial, platformă multiplă
 KDevelop - gratuit (platformă GNU/Linux, Cygwin)

Note

Bibliografie 
 Ștefan Tanasă, Cristian Olaru, Ștefan Andrei, "Java de la 0 la expert", Polirom, 2003.
 Computer-Books.us O colecție de cărți Java disponibile pentru descărcare liberă (free download)
 David Flanagan, Java in a Nutshell, Third Edition. O'Reilly & Associates, 1999. ISBN 1-56592-487-8
 Thinking in Java, de Bruce Eckel
 Java Course Binecunoscuta carte a lui A.B. Downey ca și un fișier CHM 
 Doina Logofătu: Algoritmi fundamentali in Java. Aplicații, Ed. 1, Editura Polirom, Iași, 2007, ISBN 9734608157.
 Curs practic de Java  - de Cristian Frăsinaru
 Java Tutorial
 Java Tutorial full 
 Java Tutorial

 Gosling, James, A brief history of the Green project.  Java.net, no date [ca. Q1/1998]. Retrieved 29 aprilie 2007.
 Gosling, James, A brief history of the Green project. anonymous-insider.net, no date [ca. Q1/1998]. Retrieved 4 septembrie 2013.

Legături externe 

 java.com: Main website
 java.sun.com
 Tutorial Java de la Sun

 
Limbaje de programare